İsmayıl Ömər Cəlil
İsmayıl Ömər Cəlil (ərəb. إسماعيل عمر جليه‎; fr. Ismaïl Omar Guelleh; 27 noyabr 1947 və ya 27 noyabr 1946, Dıre-Daua[d], Efiopiya imperiyası) — Cibutinin hazırkı Prezidenti. Cəlil ilk dəfə 1977-ci ildən Cibutini idarə edən əmisi Həsən Julid Aptidonun varisi olaraq 1999-cu ildə Prezident seçildi. Cəlil 2005, 2011, 2016 və 2021-ci illərdə yenidən seçkiləri qazandı. Seçki nəticələri müxalifət tərəfindən boykot olundu. Çoxları onu diktator kimi xarakterizə edir və onun hakimiyyəti ABŞ, insan haqları qrupları və hökumətlər tərəfindən tənqid edilib. Hindistan vətəndaşlarını Yəməndən təhlükəsiz şəkildə çıxarılmasındakı roluna görə 25 yanvar 2019-cu ildə Hindistanın ikinci ən yüksək vətəndaş mükafatı olan "Padma vibhuşan" ilə təltif edildi.